كانت أصعب لحظة يمر بيها أي إنسان بالدنيا. من تشوف أمك تحترق بالتنور وهي تخبز أمامك وأنت طفل عمرك ٩ سنوات ومتكدر تسوي شي.
تدخل بغيبوبة وتصير عندك صدمة نفسية وتروح لأكثر من دكتور. تكبر وتحاول تخرج ما بداخلك على شكل لوحات وألوان.
كدرت بصعوبة أتجاوز المحنة بعد أن اكتشفت موهبتي وصرت فنانة تشكيلية أرسم وأرسم وأرسم، بس بقى اللون الأسود دائما ما يفارق أغلب لوحاتي.
صحيح فقدت أجمل لوحة بالحياة بس لأجلها كل يوم أرسم وأكلها أني أتمنى أرفع راسج عالأقل بلوحاتي الي تحمل أمل وذكرى.
آني نور أحمد فنانة تشكيلية عمري ٢٣سنة وهاي حياتي الي عشتها بين الخسارة والأمل.
أنتم هم لا تتوقفون عند شي وابحثوا راح تلكون طاقة وموهبة عدكم تساعدكم لحظة الخسارة.
بغداد – أسعد زلزلي